*Proiect*

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2016**

**mun. Chişinău**

**privind aprobarea modificării şi completării**

**Legii nr. 284-XV din 22.07.2004 privind comerţul electronic**

Guvernul HOTĂRĂŞTE:

 Se aprobă şi se prezintă Parlamentului spre examinare proiectul de lege privindmodificarea şi completarea Legii nr.284-XV din 22.07.2004 privind comerţul electronic.

**Prim-ministru**

Contrasemnează:

Viceprim-ministru,

Ministrul economiei

Ministrul tehnologiei

informaţiei şi comunicaţiilor

Ministrul justiţiei

*Proiect*

**Lege**

**privind modificarea şi completarea**

**Legii nr. 284-XV din 22.07.2004 privind comerţul electronic**

Parlamentul adoptă prezenta lege organică.

**Art. I**  – *Legea nr. 284-XV din 22.07.2004 privind comerţul electronic* (Monitorul Oficial al Republicii Moldova, 2004, nr. 138-146, art.741), cu modificările și completările ulterioare, se modifică şi se completează după cum urmează:

1. **Partea introductivă** se completează cu următoarea mențiune:

„Prezenta lege transpune Directiva Parlamentului European și a Consiliului 2000/31/CE din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (Directiva privind comerțul electronic), publicată în Jurnalul Oficial al UE (JO, L 178, 17.07.2000, p.1”.

1. **Articolul 1** se modifică și va avea următorul conținut:

”**Articolul 1.** Obiectivul și scopul legii

1. Obiectivul prezentei legi constă în asigurarea unui cadru favorabil liberei circulații a serviciilor societății informaționale în condiții de securitate a acestora.
2. Prezenta lege are ca scop stabilirea condițiilor de furnizare a serviciilor societății informaționale, principiilor de reglementare ale comerțului electronic, răspunderii intermediarilor, soluționarea litigiilor și cooperarea între state.
3. În **Articolul 2,** alin. (2),sintagma „*oricărui tip de activitate comercială*” se substituie cu sintagma „*serviciilor societății informaționale*” și mai departe după text;

se completează cu litera g1)și h) cu următorul conținut:

”g1) relația contractuală dintre un angajat și angajatorul său;

h) vînzarea bunurilor personale de către persoanele fizice neînregistrate în calitate de întreprinzător”.

alin. (3) se modifică și va avea următorul conținut:

”(3) Dispozițiile prezentei legi se completează cu prevederile Codului fiscal, Legii concurenței nr. 183 din 11.07.2012, Legii nr. 113 din 08.07.2011 privind protecția datelor cu caracter personal, Legii nr. 114 din 18.05.2012 cu privire la serviciile de plată și moneda electronică, Legii nr. 91 din 29.05.2014 privind semnătura electronică și documentul electronic, Legii nr. 105 din 13.03.2003 privind protecția consumatorilor.

1. **Articolul 3** se exclude.
2. În **Articolul 4** se exclud noțiunile de „*agent al comerțului electronic*” și „*consumator*”;

în noțiunea „*comunicare comercială*”, sintagma ”*agent al comerțului electronic*” se substituie cu „*furnizor de servicii*”;

se completează cu noţiuni noi respectîndu-se ordinea alfabetică corespunzătoare:

*”destinatar* *al serviciului* – orice persoană fizică sau juridică ce utilizează, în scopuri comerciale, profesionale sau de altă natură, un serviciu al societăţii informaţionale, în special în scopul căutării de informaţii sau al furnizării accesului la acestea;

*furnizor de servicii* - orice persoană fizică sau juridică ce pune la dispoziție unui număr determinat sau nedeterminat de persoane un serviciu al societății informaționale;

*furnizor de servicii stabilit* *într-un stat* - furnizor de servicii avînd un sediu stabil pe teritoriul unui stat și care desfășoară efectiv o activitate economică utilizînd acel sediu stabil pe teritoriul unui stat, pentru o perioadă nedeterminată; stabilirea unui furnizor de servicii într-un stat nu este determinată în mod necesar de locul în care sunt amplasate mijloacele tehnice și tehnologice necesare furnizării serviciului;

*serviciu al societăţii informaţionale* – orice serviciu oferit contra plată, la distanță, prin mijloace electronice și la cererea individuală a destinatarului serviciului;”.

1. În **Articolul 5,** sintagma „*agenților comerțului electronic*” se substituie cu sintagma „*furnizorilor de servicii*”;

se completează cu alin. (6) și (7) cu următorul conținut:

”(6) Libera circulație a serviciilor societății informaționale oferite de un furnizor stabilit într-un alt stat decît Republica Moldova nu poate fi restrînsă în Republica Moldova.

(7) Autoritățile publice competente pot lua măsuri derogatorii de la prevederile alin. (6) în cazurile în care măsura este necesară pentru menținerea ordinii publice, desfășurarea instrucției penale, protecția minorilor, lupta împotriva oricărei forme de incitare la ură din rațiune de rasă, sex, religie sau naționalitate, atingeri aduse demnității umane, protecția sănătății publice, apărarea și siguranța națională, protecția consumatorilor, inclusiv a investitorilor.”.

1. În **Articolul 6,** alin. (1),litera b) se completează în final cu următoarea frază:

”fără a aduce atingere prevederilor Legii nr. 91 din 29.05.2014 privind semnătura electronică și documentul electronic, contractele pot fi încheiate prin mijloace electronice.”

 alin. (2) se completează în final cu cuvintele „și contravențională”.

1. În **Articolul 7,** literele a) și b) se modifică și vor avea următorul conținut:

”a) furnizori de servicii;

 b) destinatari de servicii;”

1. **Articolul 9** se modifică şi va avea următorul cuprins:

„**Articolul 9.** Procedura de iniţiere a activităţii furnizorilor de servicii

1. Comerţul electronic se efectuează de către agenţii economici abilitaţi, în modul stabilit de lege, cu dreptul de practicare a activităţii de întreprinzător.
2. Dreptul de a efectua comerţul electronic se obţine din momentul înregistrării la Camera Înregistrării de Stat a persoanei juridice sau a întreprinzătorului individual în condițiile Legii nr. 220 din 19.10.2007 privind înregistrarea de stat a persoanelor juridice și a întreprinzătorilor individuali.

(3) În cazul în care pentru vînzarea bunurilor, executarea lucrărilor, prestarea serviciilor este necesară licenţa, comerţul electronic poate fi efectuat din momentul obţinerii licenţei pentru practicarea genului de activitate respectiv în condițiile Legii nr. 451-XV din 20 iulie 2001 privind reglementarea prin licenţiere a activităţii de întreprinzător.

1. După Articolul 9 se introduce un nou Articol 91 cu următorul conținut:

 **”Articolul 91 Protecția datelor cu caracter personal**

1. Dispozițiile prezentei legi se completează cu dispozițiile Legii nr.133 din 08.06.2011cu privire la protecția datelor cu caracter personal.
2. Furnizorii de servicii trebuie să facă public termenii și condițiile de prelucrare a datelor cu caracter personal, care să conțină informații detaliate despre:

- numărul de înregistrare în calitate de operator de date cu caracter personal;

- categoriile informațiilor colectate de la consumator, scopul colectării acestora și modul de prelucrare a datelor cu caracter personal;

- drepturile de care dispune consumatorul în calitate de subiect de date cu caracter personal, în special: dreptul de intervenție, opoziție și modul de realizare a acestor drepturi;

- cazurile în care aceste informații pot fi divulgate terților;

- punctul de contact pentru solicitările consumatorilor cu privire la datele cu caracter personal care-i vizează;

- mecanismele și modul de monitorizare a activităților on-line ale consumatorului (cookie-uri) în scopuri de marketing, procedura de obținere a consimțămîntului pentru astfel de practici;

- dreptul de a refuza colectarea datelor cu caracter personal de către furnizorul de servicii;

- modalitatea de retragere a consimțămîntului;

- informații generale despre măsurile organizatorice și tehnice întreprinse pentru protecția datelor cu caracter personal ale consumatorilor.

(3) În cazul în care este necesară prelucrarea datelor cu caracter personal pentru prevenirea, cercetarea și depistarea fraudelor legate de serviciile comerțului electronic, aceasta se realizează fără consimțămîntul persoanei la care se referă datele respective. În acest caz, consumatorul poate înainta o plîngere la adresa autorității naționale de protecție a datelor cu caracter personal, care, fără să afecteze atribuțiile altor autorități publice, efectuează controlul legalității operațiunilor de prelucrare a datelor cu caracter personal și informează consumatorul vizat numai în legătură cu faptul că au fost efectuate toate verificările necesare.

(4) În exercitarea atribuțiilor și împuternicirilor sale, autoritățile de supraveghere colectează și prelucrează informațiile necesare, inclusiv cele cu caracter personal.

(5) La prelucrarea datelor cu caracter personal, furnizorii de servicii sunt obligați să respecte regimul de confidențialitate a datelor, să întreprindă măsurile organizatorice și tehnice necesare pentru protecția datelor cu caracter personal împotriva accesului ilicit sau întîmplător, împotriva distrugerii, modificării, blocării, copierii, răspîndirii, precum și împotriva altor acțiuni ilicite.”

**10. Articolul 10** se modifică și va avea următorul conținut:

”**Articolul 10** Destinatarii de servicii

1. Destinatarii de servicii sunt investiți cu drepturile și obligațiile stabilite de contract și de legi.
2. Protecția drepturilor consumatorilor în cadrul comerțului electronic, precum și mecanismul de realizare a acestor drepturi, se reglementează de Legea nr. 8 din 26.02.2016 privind drepturile consumatorilor la încheierea contractelor.
3. În denumirea **Articolului 11**, sintagma „*cumpărătorilor și beneficiarilor*” se substituie cu sintagma „*destinatarilor de servicii*”, pe tot conținutul acestui articol, sintagma „*agentul comerțului electronic*” se substituie cu sintagma ”*furnizorul de servicii*”;

alineatul (1) se modifică după cum urmează:

după litera d) se includ literele d1) și d2) cu următorul cuprins:

„d1) titlul profesional, instituția la care furnizorul este înregistrat, indicarea reglementărilor aplicabile profesiei respective;

d2) caracteristicile esenţiale ale produsului sau serviciului”;

după litera g) se includ literele g2) și g3) cu următorul cuprins:

„g2) modalităţile de plată;

g3) perioada de valabilitate a ofertei sau a preţului; „

**12.** După art. 12 se introduce un nou Capitol II1 cu următorul conținut:

” **Capitolul II1**

**RĂSPUNDEREA FURNIZORILOR DE SERVICII**

**Articolul 121** Principii generale

(1) Încălcarea de către Furnizorii de servicii a prevederilor prezentei legi atrage răspundere civilă, penală sau contravențională, după caz, conform legislației.

(2) Furnizorii de servicii răspund pentru informația furnizată de ei înșiși sau pe seama lor.

(3) Furnizorii de servicii nu răspund pentru informația transmisă, stocată sau la care facilitează accesul, în condițiile prevăzute de art. 122 – 124 , care nu afectează posibilitatea ca o instanţă judecătorească sau o instituție publică să solicite furnizorului de servicii să pună capăt unei încălcări sau să o prevină.

**Articolul 122** Intermedierea prin simpla transmitere

(1) În cazul în care un serviciu al societăţii informaţionale constă în transmiterea într-o reţea de comunicaţii a informaţiilor furnizate de un destinatar al serviciului sau în furnizarea accesului la reţeaua de comunicaţii, furnizorul de servicii nu răspunde pentru informațiile transmise, cu condiția ca furnizorul:

a) să nu inițieze transmiterea;
b) să nu selecteze destinatarul transmiterii;

c) să nu selecteze sau să modifice informaţiile care fac obiectul transmiterii.

(2) Activităţile de transmitere şi de furnizare a accesului prevăzute la alineatul (1) includ stocarea automată, intermediară şi tranzitorie a informaţiilor transmise, atît timp cît stocarea serveşte exclusiv pentru executarea transmiterii în reţeaua de comunicaţii şi cu condiţia ca durata stocării să nu depăşească timpul necesar transmiterii în mod rezonabil.

**Articolul 123 Stocarea temporară a informației**
(1) În cazul în care un serviciu al societăţii informaţionale constă în transmiterea printr-o reţea de comunicaţii a informaţiilor furnizate de un destinatar al serviciului respectiv, furnizorul de serviciu nu răspunde pentru stocarea automată, intermediară şi temporară a informaţiilor transmise, realizată exclusiv pentru a face mai eficientă transmiterea mai departe a informaţiilor către alţi destinatari ai serviciului, la cerere, cu condiţia ca furnizorul de servicii:a) să nu modifice informaţia;
b) să îndeplinească condiţiile de acces la informaţie;c) să se conformeze normelor privind actualizarea informaţiei, astfel cum acestea sunt larg cunoscute și aplicate în industrie;d) să nu împiedice folosirea licită a tehnologiei, larg recunoscută şi folosită în industrie, în scopul de a obţine date privind utilizarea informaţiei;

e) să acţioneze prompt pentru eliminarea informaţiilor pe care le-a stocat sau pentru a bloca accesul la acestea imediat ce ia cunoştinţă că informaţiile transmise iniţial au fost eliminate din reţea ori accesul la acestea a fost blocat sau că o instanţă judecătorească / instituție publică a dispus eliminarea informaţiilor sau blocarea acestora.

**Articolul 124 Stocarea permanentă a informației**

(1) În cazul în care un serviciu al societăţii informaţionale constă în stocarea informaţiilor furnizate de un destinatar al serviciului, furnizorul de serviciu nu răspunde pentru informaţiile stocate la cererea unui destinatar al serviciului, cu condiţia ca furnizorul de serviciu:

(a) nu are cunoștință despre faptul că activitatea sau informaţia stocată este ilicită și, în ceea ce privește acțiunile în daune, nu are cunoştinţă despre fapte sau circumstanţe din care să rezulte că activitatea sau informaţia în cauză ar putea vătăma drepturile unui terț;

(b) din momentul în care ia cunoştinţă despre acestea, să acţioneze prompt pentru a elimina informaţia sau pentru a bloca accesul la acestea.

(2) Alineatul (1) nu se aplică atunci cînd destinatarul serviciului acţionează sub autoritatea sau sub controlul furnizorului de serviciu.

**13. Articolul 16** se completează cu un nou alineat (4), cu următorul cuprins:

„ (4) Furnizorul de serviciu este obligat să pună la dispoziţia destinatarului, înainte ca să trimită oferta de a contracta sau informaţia despre acceptarea ofertei de a contracta făcută de furnizor, cel puţin următoarele informaţii, care trebuie să fie exprimate în mod clar, neechivoc şi într-un limbaj accesibil:

1. etapele tehnice care trebuie urmate pentru a încheia contractul;
2. dacă contractul, odată încheiat, este stocat sau nu de către furnizor şi dacă este accesibil sau nu;
3. mijloacele tehnice pe care furnizorul le pune la dispoziţie destinatarului pentru identificarea şi corectarea erorilor survenite cu ocazia introducerii datelor;
4. orice alte condiţii impuse prin prevederile legale în vigoare.”.

**14. Articolul 17** se completează cu alin. (3) și (4) cu următorul conținut:

”(3) Furnizorii de servicii care expediază comunicări comerciale nesolicitate prin poșta electronică consultă cu regularitate și respectă registrele „opt-out” în care se pot înregistra persoanele fizice care nu doresc să primească astfel de comunicări.

(4) Comunicările comerciale care constituie un serviciu al societății informaționale sau o parte a acestuia, atunci cînd acest serviciu este furnizat de un membru al unei profesii liberale sunt permise sub condiția respectării dispozițiilor legale și a reglementărilor aplicabile profesiei respective privind independența, demnitatea și onoarea profesiei, secretul profesional și corectitudinea față de clienți și față de ceilalți membri ai profesiei.”.

**15. Articolul 18** va avea următorul conținut:

„**Articolul 18.** Lansarea afacerii

(1) În cazul în care destinatarul serviciilor lansează comanda prin mijloace tehnologice, se aplică următoarele principii:

- furnizorul de servicii trebuie să confirme primirea comenzii fără amînări justificate și prin mijloace electronice;

- comanda și conformarea de primire se consideră primite atunci cînd părțile cărora li sunt adresate pot să aibă acces la ele.

(2) Furnizorul de servii pune la dispoziția destinatarului de servicii mijloace tehnice adecvate, eficiente și accesibile, care să-i permită să identifice și să corecteze erorile de introducere a datelor înainte de a lansa comanda.

(3) Alin. (1) prima liniuță și alin. (2) nu se aplică la contractele încheiate exclusiv prin schimb de mesaje prin poșta electronică sau prin comunicări individuale echivalente.

**16. Articolele 20, 21 și 22** se exclud.

**17. Capitolul V** se modifică și va avea următorul conținut:

” **Capitolul V**

 **SUPRAVEGHERE ȘI CONTROL**

**Articolul 23.** Obligațiile furnizorilor de servicii

1. Furnizorii de servicii sunt obligați să informeze autoritățile publice despre activitățile cu aparență ilegală desfășurate de destinatarii serviciilor lor sau despre informațiile cu aparență ilegală furnizate de aceștia.
2. Furnizorii de servicii sunt obligați să comunice autorităților publice, la cererea acestora, informații care să permită identificarea destinatarilor serviciilor lor, cu care acești furnizori au încheiat contracte privind stocarea permanentă a informației.
3. Furnizorii de servicii sunt obligați să întrerupă, temporar sau permanent, transmiterea într-o rețea de comunicații sau stocarea informației furnizate de un destinatar al serviciului respectiv, în special prin eliminarea informației sau blocarea accesului la aceasta, accesul la o rețea de comunicații sau prestarea oricărui alt serviciu al societății informaționale, dacă aceste măsuri au fost dispuse de o autoritate publică din oficiu sau la primirea unei plîngeri / sesizări din partea oricărei persoane.

**Articolul 24.** Autorități competente

1. Autorități competente în domeniul comerțului electronic sunt Agenția Națională pentru Reglementare în Comunicațiile Electronice și Tehnologia Informației (ANRCETI) și Agenția pentru Protecția Consumatorilor (APC).
2. Autoritățile menționate în alin. (1) sunt competente să supravegheze și să controleze respectarea de către furnizorii de servicii a prevederilor prezentei legi, să constate contravenții și să le aplice în condițiile Codului contravențional.
3. Controlul în sfera comerțului electronic este exercitat și de alte autorități în limitele și în conformitate cu competențele stabilite de lege. Procedura de control se efectuează conform prevederilor Legii nr. 131 din 08.06.2012 privind controlul de stat asupra activității de întreprinzător.
4. Autoritățile menționate în alin (1) cooperează cu autoritățile competente din alte state în vederea exercitării eficiente a supravegherii și controlului asupra activității furnizorilor de servicii.

 **Articolul 25.** Coduri de conduită

(1) Asociaţiile obşteşti a căror domeniu de activitate include protecţia consumatorilor, a minorilor sau a persoanelor cu handicap pot elabora, în limitele prezentei legi, coduri de conduită în colaborare cu autorităţile competente în sensul art. 24, alin. (1) şi Ministerul Justiţiei, în vederea aplicării corespunzătoare a prevederilor prezentei legi.

 (2) Ministerul Justiţiei va iniţia elaborarea codurilor de conduită şi va urmări includerea prevederilor referitoare la:

a) soluţionarea litigiilor pe cale extrajudiciară;

b) întreruperea transmiterii într-o reţea de comunicaţii sau stocării informaţiei

furnizate de un destinatar al serviciului, în special prin eliminarea informaţiei ori

blocarea accesului la aceasta, a accesului la o reţea de comunicaţii sau a prestării

oricărui alt serviciu al societăţii informaţionale;

c) protecţia destinatarilor cu privire la efectuarea comunicărilor comerciale;

d) protecţia minorilor şi a demnităţii umane.”.

**18.** Se introduce un nou capitol Capitolul V1 cu următorul conținut:

„ **Capitolul V1**

**SOLUȚIONAREA LITIGIILOR**

**Articolul 26.** Acţiuni în justiţie

(1) Persoanele care dispun de calitate procesuală activă, pot solicita instanţei

încetarea unei acţiuni sau inacţiuni contrare prevederilor prezentei legi, interzicerea

reluării ei pe viitor şi achitarea despăgubirilor pentru prejudiciu suferit, în condiţiile Codului de procedură civilă.

(2) Au calitate procesuală activă – asociaţiile obşteşti prevăzute în art. 25, Agenţia

pentru Protecţia Consumatorilor şi autorităţile de protecţie a consumatorilor din alte state.

**Articolul 27.** Soluţionarea litigiilor pe cale extrajudiciară

(1) Furnizorii şi destinatarii de servicii pot soluţiona litigiile apărute între ei în

arbitraj, în condiţiile prevăzute de lege, sau pe alte căi extrajudiciare prevăzute de

codurile de conduită.

(2) Utilizarea mijloacelor electronice în cadrul soluţionării litigiilor pe cale

extrajudiciară este posibilă în condiţiile prevăzute de lege.”.

**Art. II.** – Legea nr.284 - XV din 22 iulie 2004 privind comerțul electronic, cu modificările și completările ulterioare, va fi republicată în Monitorul Oficial al Republicii Moldova.

**Președintele Parlamentului**